HROMATSKA ABERACIJA

Jelena Šantić
     Rezime: U augustu ove godine, fizičari sa  Hardvardskog univerziteta su uspjeli napravit ultratanke ravne leće, koje fokusiraju svjetlost bez hromatske aberacije. Ovim najnovijim informacijama započet ću rad o hromatskoj aberaciji, te o načinu i posljedicama njenog pojavljivanja. Također, ću spomenut i posebnu vrstu hromatskih aberacija, tzv. purple fringing. Postoje dvije vrste hromatskih  aberacija, a to su longitudinalna i transferzalna  aberacija. U ovom radu ću objasnit rezultate tih aberacija i način njihova pojavljivanja. Korekcije hromatskih aberacija  zavise o veličini fotografije i vrsti aberacije. U novije vrijeme proizvode se digitalni fotoaparati koji garantuju nisku hromatsku aberaciju, pa ćemo opisat i fotoaparat kompanije Samsung koja je vodeći lider na tržištu digitalnih fotoaparata i kamera.
Ključne riječi: hromatska aberacija, longitudinalna aberacija, transferznala aberacija, korekcije longitudinalne i transferzalne aberacije, ravne leće, purple fringing, Samsung GALAXY
Uvod

U augustu 2012.god, fizičari (stručnjaci za primjenjenu fiziku) sa univerziteta Hardvard uspjeli su napraviti ultratanke ravne leće, debljine 60 nanometara. Te leće fokusiraju svjetlost bez hromatske aberacije i astigmatizma, distorzija karakterističnih za sve klasične leće. Za razliku od klasičnih leća gdje svjetlost kasni dok se širi dijelovima materijala, ove ravne leće stvaraju trenutni pomak u fazi na samoj površini leće. Ravne leće se prave tako što se obloži tanka pločica silicija s nanometar tankim slojem zlata. Nakon toga uklone slojeve zlata, ostavljajući niz struktura u V obliku, ravnomjerno raspoređene u redovima na površini. Kada se laserom posvijetli na te ravne leće, strukture djeluju kao nanoantene koje hvataju dolazno svjetlo i zadržavaju se kratko na njemu, prije nego li ga otpuste. Ti zastoji mijenjaju smijer svjetla.

Slika 1. Leća [1]


Lijevo: mikrograf ravne leće (promjer oko 1 mm) napravljen od silikona. Površina obložena koncentričnim prstenima zlatnih optičkih nanoantena (umetaka) koji priopćavaju različita kašnjenja svjetla poprijeko objektiva. Desno: prsteni u boji pokazaju veličinu faze odgode koja odgovara svakom prstenu.
1. Hromatska aberacija
Hromatska aberacija predstavlja optičke greške direktno uslovljene sočivom u objektivu. Nastaje zbog toga što se svjetlost različite valne dužine prolaskom kroz optički proziran medij lomi pod različitim uglovima, odnosno različite boje svjetlosti imaju različite indekse loma. Kad bijela svjetlost prolazi kroz objektiv razlaže se u osnovne boje spektra. Na taj način nastaje duga, kad se svjetlost lomi na kapljicama vode, odnosno spektar kad se svjetlost lomi kroz prizmu.
 Hromatska aberacija je optička mana zbog koje se svjetlosni zraci različite talasne dužine fokusiraju na različitim tačkama duž optičke ose sočiva. Posljedica toga je da se sve talasne dužine, koje mi vidimo kao boje, vidljivog dijela spektra ne prelamaju u istoj fokalnoj ravni, već ispred ili iza nje. Hromatska aberacija se manifestuje kao pojava traka jedne boje (najčešće svijetlo plave – cyan ili crvene – red) na prelazima kadra oko kontrastnih ivica u kadru. Ova nesavršenstva rješavaju se najčešće u samom objektivu, ugradnjom više različitih koveksnih i konkavnih sočiva.
Pojedine se boje ne sjedinjuju na istom mjestu na optičkoj osi, prilikom loma. Najjače se lome ljubičaste i plave zrake, te se skupljaju bliže na optičkoj osi prema leći, dok se crvene zrake nalaze najdalje i slabije se lome. 

Posebna vrsta hromatskih aberacija je tzv. purple fringing. Služe da fokusiraju svjetlost na svaki od pojedinačnih piksela na senzoru. Purple fringing je posljedica hromatskih aberacija na mikro sočivima
 koja se nalaze na senzoru i služe da fokusiraju svjetlost na svaki od pojedinačnih piksela na senzoru. Za razliku od aberacija koje su posljedice prelamanja svjetlosti, purple fringing se javlja na cijelom kadru, a posebno na mjestima sa jakim kontrastima. 
 Ipak, najednostavnije je shvatiti hromatsku aberaciju, ako pokažemo neke fotografije na kojima se nalazi. 

Slika 2. Primjer hromatske aberacije[2]

Slika 3. Primjer hromatske aberacije [3]
Postoje dvije različite hromatske aberacije: longitudinalna i transverzalna.

2. Longitudinala (aksijalna, dužinska) aberacija

Longitudinalna hromatska aberacija (LCA) opisana je kao udaljenost na osi objektiva, pri kojoj je crvena boja u žarištu, različita od plave boje u žarištu. Rezultat ove aberacije su i mutne boje ispred i iza fokusa, zbog razlika u fokalnoj tački za boju. Ova se pojava može pojaviti bilo gdje na slici, ali je najizraženija u periferiji veoma svijetlih dijelova slike. Budući da longitudinalna aberacija ovisi i od otvora blende, dat ću jedan primjer, gdje se vidi razlika fotografije u zavisnosti od otvora blende. 

Slika 4. Prikaz longitudinalne aberacije u zavisnosti od otvora blende [4]
3. Transferzalna (lateralna, bočna) aberacija
Kod objektiva, danas je najčešća transferzalna (lateralna, bočna) hromatska aberacija (TCA). Najlakše je primjetna kod jako izraženih kontrasta, na nakoj slici (npr. grane drveća ispred svijetle pozadine). 

Slika 5. Primjer hromatske aberacije [5]

Ova pojava očituje se u tome, da u jednoj ravnini u kojoj objektiv projecira sliku, slika predmeta iste veličine, pojavljuje kao više slika različite veličine u različitim bojama i sve su u istoj ravnini oštrine. Uzrok joj je objektiv s neznatno drugačijim uvećanjem za različite boje. Te različite razine uvećanja rezultiraju obojenim sjajem rubova na nekim subjektima. Najbitnije je znati, da se transferzalna hromatska aberacija pojavljuje samo na ivicama okvira. 
4. Korekcije

Razlikujemo objektive koji su korigirani za samo jednu boju, a nazivamo ih monohromati, te objektive koji su korigirani za puno širi spektar boja kako bi se postigla što bolja oštrina fotografije. Te objektive nazivamo ahromati. Kod monohromata je fokusna dužina samo jedna, a kod ahromata svaka valna dužina svjetla (boja) ima različitu fokusnu dužinu, pa se na fokusnoj plohi (filmu, senzoru...) pojavljuju obojeni rubovi (fokus plave boje je ispred plohe, fokus zelene je na plohi (tj. slika je izoštrena) dok je fokus crvene iza plohe, što rezultira neoštrinom. Npr.

Slika 6. Korigirani objektiv daje oštriju sliku[6]
Postoje različiti načini korekcije, a koji ćemo mi odabrati ovisi o veličini fotografije i vrsti aberacije. Kod longitudinalne hromatske aberacije (LCA) purpurni i plavi rubovi se mogu ukloniti smanjenjem otvora blende. U puno slučajeva aberacija se smanjuje eksponiranjem prema svijetlim dijelovima. Transferzalna hromatska aberacija se može smanjiti softverski ili boljim objektivom.
Korekcija longitudinalne i transferzalne aberacije radi nezavisno jedna o drugoj i može se primijeniti na sve vrste slika (NEF, JPEG, TIFF). Longitudinalnu i transferzalnu hromatsku aberaciju možemo korigirati u softveru, ali samo korekciju longitudinalne hromatske aberacije možemo u softveru korigirati pomoću klizača. Postizanje željene razine korekcije longitudinalne hromatske aberacije može biti otežano u slučaju značajne aberacije na slici ili u slučaju ako je subjekt pretaman. 

Slika 7. View NX nakon verzije 1.3.0          Slika 8. Capture NX 2 nakon verzije 2.2.0
Jednostavan način uklanjanja hromatske aberacije objektiva je i simetričan dizajn. Takav dizajn ima dvije grupe leća postavljene simetrično u odnosu na dijafragmu zaslona objektiva, pa se aberacije jedne grupe uništavaju u drugoj grupi, zbog suprotnog učinka.

Slika 9.  Shematski prikaz uzroka hromatske aberacija i neke metode korekcije [9]
Plavo-zeleno-crvena hromatska aberacija naziva se još i aberacija primarnog spektra. Ono što ostane neispravljeno je aberacija sekundarnog spektra. Povećanjem otvora blende i žarišne duljine sekundarni spektar postaje veći i skuplji problem i jače utječe na kvalitetu slike. Optički dizajneri za rješenje tog problema koriste vrlo skupe materijale kao što su alkalna fluoridna stakla, kalcij fluorid, kremen i sl., a takvi objektivi, nazivaju se apokromati. Oznaka na objektivu APO označava da je objektiv izuzetne kvalitete i cijene.  Kod superachromat objektiva korigirana je i transverzalna hromatska aberacija i ti objektivi spadaju u razred najkvalitetnije i najskuplje optike za fotoaparate.
5. Najnoviji digitalni fotoaparat koji „garantuje“ niske hromatske aberacije
Kompanija Samsung je vodeći lider na tržištu digitalnih fotoaparata i kamera,  time što je prva predstavila Wi-Fi konekciju u okviru niza kompaktnih fotoaparata (NX20, NX210 i NX1000) tokom 2012. godine, a to je dodatno ojačala predstavljanjem objektiva sa ultra-širokim zumom12-24mm F4-5.6 ED i srednji telefoto prajm objektiv 45mm F1.8. Njegova težina je 208 g i posjeduje kompaktan i prenosiv oblik.  Kvalitet fotografije povećavaju jedno ekstra-nisko disperziono i dva asferična sočiva koja garantuju vrhunsku oštrinu i niske hromatske aberacije. 

Slika 10. Fotoaparat GALAXY [10]

Zaključak

Kroz ovaj seminarski rad sam uvidjela značaj napretka tehnologije. Novim izumima dolazi se do savršenijih rezultata. Kvalitetnije se može uslikati priroda, kao i situacije iz svakodnevnog života. Pojava hromatske aberacije najviše zavisi o kvaliteti objektiva, koji je presudan za kvalitet fotografije. Proizvođači novih tehnologija sve više nude  nisku hromatsku aberaciju, ali su cijene tih fotoaparata znatno više. 

� Mikro sočiva – pretstavljuju optičke elemente koji se dodaju na RGB kolor filtere na gornjem dijelu senzora, a čija je uloga da fokusiraju snop fotona na površinu piksela osjetljivu na svjetlost, čime se sprečava rasipanje svjetlosti  po dijelovima piksela na senzoru na kojem se nalazi elektronika i koji nisu osjetljivi na svjetlost. 

